จับตา! TACC แรงทะลุฟ้า รับ Q2 โตต่อเนื่อง-ลุ้นโปรเจคใหม่
จับตา! TACC แรงทะลุฟ้า รับ Q2 โตต่อเนื่อง-ลุ้นโปรเจคใหม่ ปิดตลาดวันนี้อยู่ที่ 5.65 บ. บวก 0.35 บ. หรือ 6.60% มูลค่าซื้อขาย 24.29 ลบ. ขณะที่ดัชนีตลาดหุ้นไทยโดยรวมบวก 0.82%
23 มิ.ย. 2559

ผู้สื่อข่าวรายงานว่าราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ปิดตลาดวันนี้อยู่ที่ 5.65 บาท บวก 0.35 บาท หรือ 6.60% สูงสุด 5.65 บาท ต่ำสุด 5.25 บาท ด้วยมูลค่าซื้อขาย 24.29 ล้านบาท
 
โดยราคาหุ้นปรับตัวขึ้นแรงหลังจากมีการคาดการณ์ว่า ผลประกอบการไตรมาสที่ 2/59 จะเติบโตต่อเนื่อง รับอานิสงส์เข้าสู่ช่วง SUMMER ยอดขายชา-กาแฟเย็นกระฉูด หลัง 7-Eleven เพิ่มจุดจำหน่ายกาแฟ ลาเต้ เป็น 5,000 แห่ง ตั้งแต่ต้นปีนี้ เนื่องจากได้รับความนิยมเป็นอย่างมาก ขณะที่ยอดขายชานม ชาเย็น และชามะนาว โตตามการขยายมุมกาแฟสด (All Cafe) ที่เปิดเพิ่มเป็น 2,300 จุด สั่งลุยติดตั้งตู้กดเครื่องดื่มร้อนอัตโนมัติ มั่นใจรายได้เติบโตไม่ต่ำกว่า 15% ตามแผน ไม่นับรวมสินค้าตัวใหม่ คาแร็คเตอร์ตัวการ์ตูนชั้นนำในกลุ่ม Sanrio ที่เตรียมบุกตลาดในเดือนส.ค.-ธ.ค.59 นี้ คาดปั๊มยอดขายทะลัก
นอกจากนี้ ยังมีการคาดการณ์ว่าบริษัทจะได้รับงานโปรเจคใหม่เข้ามาอย่างต่อเนื่อง ซึ่งคาดว่าจะส่งผลดีต่อธุรกิจของบริษัทในอนาคต